CELEX: 62014TN0238
Language: hr
Date: 2014-04-11 00:00:00
Title: Predmet T-238/14: Tužba podnesena 11. travnja 2014. – EGBA i RGA protiv Komisije

7.7.2014   
            
            
               HR
            
            
               Službeni list Europske unije
            
            
               C 212/35
            
         Tužba podnesena 11. travnja 2014. – EGBA i RGA protiv Komisije
   (Predmet T-238/14)
   2014/C 212/45
   Jezik postupka: engleski
   
      Stranke
   
   
      Tužitelji: European Gaming and Betting Association (EGBA) (Bruxelless, Belgija) i The Remote Gambling Association (RGA) (London, Ujedinjena Kraljevina) (zastupnici: S. Brankin, Solicitor, T. De Meese, E. Wijckmans i M. Mudrony, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               naloži poništenje Odluke Komisije od 19. lipnja 2013. o državnoj potpori br. SA.30753 (C 34/10) (ex N 140/10) koju Francuska namjerava dodijeliti društvima za utrke konjima (SL L 14, 18/01/2014, str.17.); i
            
         
               —
            
            
               naloži Komisiji snošenje troškova postupka tužiteljâ.
            
         
      Tužbeni razlozi i glavni argumenti
   
   U prilog tužbi tužitelji ističu tri tužbena razloga.
   
               1.
            
            
               Prvi tužbeni razlog kojim navode da osporavana odluka povrjeđuje temeljne postupovne zahtjeve koji su sadržani ili koji proizlaze iz članka 108. stavka 2., načela dobre uprave i članaka 41. i 47. Povelje Europske unije o temeljnim pravima.
            
         
               2.
            
            
               Drugi tužbeni razlog kojim navode da je osporavana odluka protivna članku 107. stavku 3. točki (c) UFEU-a i načelu dobre uprave s obzirom na to da:
               
                           —
                        
                        
                           mjera nije potrebna i stoga ne teži nikakvom prikladnom cilju u općem interesu;
                        
                     
                           —
                        
                        
                           mjera uključuje troškove koji se ne mogu opravdati općim interesom;
                        
                     
                           —
                        
                        
                           mjera nije prikladno sredstvo za postizanje cilja u općem interesu;
                        
                     
                           —
                        
                        
                           mjera narušava tržišno natjecanje i ima štetan utjecaj na trgovinu; i
                        
                     
                           —
                        
                        
                           Komisija je kod ocjene mjere propustila u obzir uzeti sveukupni kontekst.
                        
                     
         
               3.
            
            
               Treći tužbeni razlog kojim navode da Komisija, na više mjesta u osporavanoj mjeri, nije primjereno obrazložila svoje razloge.